ડાંગ જિલ્લાના સાવ અંતરિયાળ ગામમાં રહેતી સરિતા ગાયકવાડે ઈન્ડોનેશિયામાં રમાઈ રહેલી એશિયન ગેમ્સની 4*400 મીટરની રિલે રેસમાં ગોલ્ડ મેડલ જીત્યો છે. વર્ષો સુધી પ્રેક્ટિસ કર્યા બાદ સરિતા આ મુકામ હાંસલ કરી શકી છે. એશિયન ગેમ્સમાં ગોલ્ડ મેડલ જીતનારી કદાચ તે પહેલી ગુજરાતી છે. જોકે, ગુજરાતને આ સિદ્ધિ અપાવનારી સરિતા સાથે સરકારે અન્યાય કર્યો હોવાની ફરિયાદ ઉઠી રહી હતી, જેના મેસેજ વાયરલ થતા ગુજરાત સરકારે તેના પર સ્પષ્ટતા કરવી પડી હતી.